ΓΡΑΠΤΗ ΕΡΩΤΗΣΗ E-1912/00

υποβολή: Pasqualina Napoletano (PSE) και Giovanni Procacci (ELDR) προς την Επιτροπή

(16 Ιουνίου 2000)

Θέμα: Περιορισμός της κυκλοφορίας στο κυπριακό έδαφος πολιτών της Ευρωπαϊκής Ένωσης

Τον περασμένο Απρίλιο ομάδα ιταλών πολιτών μετέβη στην Κυπριακή Δημοκρατία για τουριστικούς-θρησκευτικούς λόγους. Το πρόγραμμα προέβλεπε επίσκεψη τόσο του βόρειου όσο και του νότιου τμήματος της

Νήσου. Παρά την προηγούμενη έγκριση που χορηγήθηκε από τις κυπριακές αρχές στην ιταλική πρεσβεία της Λευκωσίας για το πέρασμα στον Βορρά, δεν επετράπη στην ομάδα η διέλευση της πράσινης γραμμής που χωρίζει την Κύπρο από το κατεχόμενο από την Τουρκία τμήμα, χωρίς προειδοποίηση και χωρίς οποιαδήποτε δικαιολογία.

Έχειπόψη της η Επιτροπή ανάλογα περιστατικά εις βάρος πολιτών της Ευρωπαϊκής Ένωσης; Θεωρεί ότι παρόμοιες διαδικασίες εντάσσονται στις ομαλές σχέσεις της προενταξιακής εταιρικής σχέσης;

Ενόψει της ένταξης της Κύπρου στην Ευρωπαϊκή Ένωση, θεωρεί η Επιτροπή ότι παρόμοιοι περιορισμοί στην κυκλοφορία κοινοτικών πολιτών συνάδουν προς την αρχή της ελεύθερης κυκλοφορίας των προσώπων;

Απάντηση του κ. Verheugen εξ ονόματος της Επιτροπής

(27 Ιουλίου 2000)

Η Επιτροπή είναι ενήμερη για το περιστατικό που ανέφεραν τα Αξιότιμα Μέλη του Κοινοβουλίου και ζήτησε λεπτομέρειες τόσο από την Αντιπροσωπεία της στη Λευκωσία όσο και από την Ιταλική Πρεσβεία στην Κύπρο. Ζήτησε επίσης εξηγήσεις από το Υπουργείο Εξωτερικών της Κύπρου.

Το Υπουργείο Εξωτερικών απήντησε τα εξής:

Όταν ο ιταλός πρέσβης ζήτησε από την αστυνομία της Κύπρου (όχι από το Υπουργείο Εξωτερικών) άδεια για να μπορέσει η εν λόγω ομάδα να επισκεφθεί τους ιερούς χώρους, περιλαμβανομένου και του μοναστηριού του Αγ. Βαρνάβα, στο κατεχόμενο από την Τουρκία τμήμα της νήσου, η αστυνομία της Κύπρου εφήρμοσε τις ρυθμίσεις της κυβέρνησης όσον αφορά την πρόσβαση ατόμων στο κατεχόμενο τμήμα. Βασικό στοιχείο αυτών των ρυθμίσεων είναι να εξασφαλιστεί η προστασία των δικαιωμάτων του κυπριακού κράτους όσον αφορά τις αρχαιότητες και της εκκλησίας της Κύπρου όσον αφορά τους ιερούς χώρους που της ανήκουν. Η άδεια πρόσβασης σ’ αυτούς τους χώρους αποτελεί, σύμφωνα με το Πρωτόκολλο 1 της Ευρωπαϊκής Σύμβασης για τα Ανθρώπινα Δικαιώματα, αποκλειστικό δικαίωμα και ευθύνη των κατόχων τους. Η κυβέρνηση της Κύπρου δεν μπορεί να συμπεριφερθεί κατά τρόπο που θα μπορούσε να ερμηνευθεί ότι παραβιάζει αυτά τα δικαιώματα.

Αξίζει να σημειωθεί ότι ουδέποτε δόθηκε έγκριση από την αστυνομία της Κύπρου ή από οποιαδήποτε άλλη κυπριακή αρχή για επίσκεψη της ομάδας στο κατεχόμενο τμήμα της Κύπρου.

Θα πρέπει επίσης να ληφθούνπόψη οι ευαισθησίες των κυπρίων πολιτών στους οποίους απαγορεύεται η πρόσβαση στο κατεχόμενο μέρος της Κύπρου από το παράνομο καθεστώς απλώς επειδή δεν είναι Τούρκοι, Τουρκοκύπριοι ή ξένοι. Αυτό, ασφαλώς, ισχύει ακόμη περισσότερο για την περίπτωση του ιστορικού μοναστηριού του Αγ. Βαρνάβα, ιδρυτή της εκκλησίας της Κύπρου.

Όπως γνωρίζουν τα Αξιότιμα Μέλη του Κοινοβουλίου, το αποτέλεσμα της de facto διαίρεσης της νήσου σε δυο αυστηρώς ξεχωριστά τμήματα είναι ότι οι θεμελιώδεις ελευθερίες που καθορίστηκαν από τις συνθήκες και ιδίως η ελευθερία της διακίνησης των αγαθών, προσώπων,πηρεσιών και κεφαλαίων, το δικαίωμα εγκατάστασης και τα παγκοσμίως αναγνωρισμένα πολιτικά, οικονομικά, κοινωνικά και πολιτιστικά δικαιώματα, δεν μπορούν να ασκηθούν σήμερα στο σύνολο του εδάφους της νήσου. Οι εν λόγω ελευθερίες και δικαιώματα θα έπρεπε να εξασφαλίζονται ως τμήμα μιας περιεκτικής συμφωνίας που θα αποκαθιστούσε τις συνταγματικές ρυθμίσεις που καλύπτουν το σύνολο της Κυπριακής Δημοκρατίας.